Κόρντισεπς

Το Κόρντισεπς (επιστ. ονομ.: Cordyceps· ΔΦΑ: ) είναι ένα γένος ασκομυκήτων, που περιλαμβάνει περίπου 400 είδη. Όλα τα είδη Cordyceps είναι ενδοπαρασιτοειδή, παρασιτικά κυρίως σε έντομα και άλλα αρθρόποδα (ως εκ τούτου είναι εντομοπαθογόνοι μύκητες). Ορισμένα είναι παρασιτικά σε άλλους μύκητες. Μέχρι πρόσφατα, το γνωστότερο είδος του γένους ήταν το Cordyceps sinensis, , που για πρώτη φορά καταγράφηκε ως yartsa gunbu σε θιβετιανό κείμενο του 15ου αιώνα του Νυάμνυι Ντόρτζε (Nyamnyi Dorje), Ένας Ωκεανός με Αφροδισιακές ΙδιότητεςWinkler, D. 2008a. Yartsa Gunbu (Cordyceps sinensis) and the Fungal Commodification of the Rural Economy in Tibet AR. Economic Botany 63.2: 291–306.  

Το γενικό όνομα Cordyceps προέρχεται από την ελληνική λέξη «κορδύλη», που σημαίνει ρόπαλο, και το λατινικό -ceps, που σημαίνει «κεφάλι». Αρκετά είδη Cordyceps θεωρούνται φαρμακευτικά μανιτάρια στις κλασικές ασιατικές φαρμακολογίες, ανάμεσά τους στα παραδοσιακά κινεζικά και θιβετιανά φάρμακα.

Το γένος έχει παγκόσμια κατανομή και τα περισσότερα από τα περίπου 400 είδη έχουν περιγραφεί από την Ασία (κυρίως Νεπάλ, Κίνα, Ιαπωνία, Μπουτάν, Κορέα, Βιετνάμ και Ταϊλάνδη). Τα είδη Cordyceps απαντώνται άφθονα σε διάφορες ποικιλίες σε υγρά εύκρατα και τροπικά δάση.

Φαρμακολογία
Ορισμένα είδη Cordyceps είναι πηγές βιοχημικών ουσιών με ενδιαφέρουσες βιολογικές και φαρμακολογικές ιδιότητες, όπως η κορδισεπίνη (cordycepin). Η αναμόρφωση του C. subsessilis ήταν η πηγή της κυκλοσπορίνης -ενός ανοσοκατασταλτικού φαρμάκου χρήσιμου σε μεταμοσχεύσεις ανθρώπινων οργάνων, καθώς αναστέλλει την απόρριψη . Η φινγκολιμόδη (fingolimod), σφιγγολιπίδιο που χρησιμοποιείται για την θεραπεία της σκλήρυνσης κατά πλάκας, είναι τροποποιημένη μυριοκίνη που απομονώθηκε από το Isaria sinclairii, την τελεομορφική αναπαραγωγική φάση του Cordyceps sinclairiiChun J, Brinkmann V. A Mechanistically Novel, First Oral Therapy for Multiple Sclerosis: The Development of Fingolimod (FTY720, Gilenya). Discovery medicine. 2011;12(64):213-228.. 

Παραπομπές σημειώσεις

Φωτοθήκη

Εξωτερικοί σύνδεσμοι

An Electronic Monograph of Cordyceps and Related Fungi 
Video on how Cordyceps Infects and Kills Ants

Κατηγορία:Ασκομύκητες